open-index/open-wikipedia-markdown huggingface dataset:
Պեդրա Սելադա պետական պարկ

**Պեդրա Սելադա պետական պարկ** (), պետական պարկ Բրազիլիայի Ռիո դե Ժանեյրո նահանգում։

## Տեղագրություն
Պեդրա Սելադա պետական պարկը սփռված է Ռեզենդի և Իտատիա մունիցիպալիտետներում՝ Ռիո դե Ժանեյրո նահանգում։ Ունի շուրջ 8036 հա տարածք։ Պարկն այցելուներին հնարավորություն է ընձեռում օգտագործել տարածքը հանգստի, կրթության և հետազոտության համար, ինչպես նաև աջակցել գյուղական տնտեսությանը՝ զբոսաշրջությանն առնչվող բիզնեսներում։ Պարկն անվանակոչվել է Պեդրա Սելադա լեռան անունով, որն ունի 1755 մ բարձրություն։ Լավ գծանշված արահետը տանում է դեպի գագաթ, որից երևում է 360 °-ի տեսարան՝ դեպի շրջակա երկիր։

## Շրջակա միջավայր

Պատկեր:Topo da Pedra Selada.JPG|Տեսարան Պեդրա Սելադայից

Բուսականությունը ներառում է Ատլանտյան անտառի, Արաուկարիայի անտառների ու ալպյան մարգագետինների մնացորդներ։ Պետական պարկը կարևոր էկոլոգիական միջանցքի մի մասն է կազմում Իտատիա ազգային պարկի և մոտակա հանրային ու մասնավոր պահպանման միավորումների հետ, ինչը պաշտպանում է գետային աղբյուրները, որոնք սնվելով հարավարևելյան որոշ հիմնական գետերից, ինչպիսիք են՝ Պարանա և Պարաիբա դու Սուլ գետերը, նպաստում են այն լեռնաշղթայի պահպանմանը, որում գտնվում է Պեդրա Սելադան։

## Պատմություն
Պեդրա Սելադա պետական պարկը ստեղծվել է 2012 թվականի հունիսի 15-ի 43․640 պետական հրամանագրով։ Նպատակն է պահպանել տեղական բույսերի և կենդանիների պոպուլյացիաները, ինչպես նաև չվող տեսակներին ապահովել ապաստաններով։ Դա Մանտիկեյրա լեռներում առաջին լիարժեք պաշտպանված պետական մակարդակով պահպանման միավորումն էր։ Այն Մանտիկեյրա խճանկարի մի մասն է կազմում։ Խորհրդատվական խորհուրդը ստեղծվել է 2014 թվականի օգոստոսի 15-ին։ Կառավարման ծրագիրն ուժի մեջ է մտել 2014 թվականին։

## Պատկերասրահ

Lua na Pedra Selada.JPG
Topo da Pedra Selada.JPG
Cachoeira - Subida da Pedra Selada.JPG


## Ծանոթագրություններ

## Աղբյուրներ
*
*
*

Կատեգորիա:2012 հիմնադրումներ Բրազիլիայում
Կատեգորիա:2012 հիմնադրված բնության հատուկ պահպանվող տարածքներ
Կատեգորիա:Բրազիլիայի ազգային պարկեր
Կատեգորիա:Կատեգորիա ԲՊՀՄ II
Դևիդ Բաթլեր

**Դևիդ Բաթլեր** (, ), ամերիկացի դերասան, ռեժիսոր, պրոդյուսեր, կինոյի և հեռուստատեսության սցենարիստ։

## Կենսագրություն
Բաթլերը ծնվել է Սան Ֆրանցիսկոյում։ Նրա մայրը եղել է դերասանուհի, իսկ հայրը թատրոնի մենեջեր։ Նրա առաջին դերերը եղել են էպիզոդիկ դերեր թատերական բեմադրություններում։ Ավելի ուշ նա հայտնվել է երկու ֆիլմում՝ Դևիդ Գրիֆիտի «Աղջիկն, ով մնաց տանը» և «Կյանքի մեծագույն իրը»։ Նա նաև հայտնվել է «Յոթերորդ երկինք» ֆիլմում, որը 1927 թվականին արժանացել է «Օսկար» մրցանակի։

Նույն թվականին Բաթլերը կատարել է իր նորամուտը որպես ռեժիսոր՝ նկարահանելով «Ավագ դպրոցի հերոսը» ֆիլմը Fox կինոընկերության համար։ Բաթլերը, Fox կինոընկերությունում 9 տարվա ընթացքում բեմադրել է ավելի քան 30 ֆիլմ, այդ թվում չորսը Շիրլի Թեմփլի հետ։ Բաթլերի վերջին ֆիլմը Fox կինոընկերության համար եղել է «Կենտուկի» մելոդրաման, որում նկարահանվել է Վոլտեր Բրեննանը, որը ֆիլմի համար ստացել է «Օսկար»՝ երկրորդ պլանի լավագույն դերակատարման համար։

Բաթլերը աշխատել է Բինգ Կրոսբիի հետ «Մարոկոյի ճանապարհները» և «Եթե ես ունենայի իմ ճանապարհը» ֆիլմերում։ Բեմադրել է բազմաթիվ ֆիլմեր Դորիս Դեյի գլխավոր դերակատարմամբ, որոնց թվում են «Սա Մեծ զգացմունք է», «Թեյ երկուսի համար», «Արծաթե լուսնի լույսի տակ», «Բրոդվեյի օրորոցայինը», «Ապրիլը Փարիզում» և «Ջեյ աղետ» ֆիլմերը։

1950-ական թվականների վերջին և 1960-ական թվականներին Դևիդ Բաթլերը նկարել է «Leave It To Beaver» և «Wagon Train» հեռուստասերիալների առանձին էպիզոդներ։

## Ընտրյալ ֆիլմագրություն
* 1918 — Կյանքի մեծագույն իրը
* 1919 —  Ավելի լավ ժամանակներ
* 1919 — Տերևը հոսանքի վրա
* 1919 — Մյուս կեսը
* 1919 — Բոնի Բոնի Լոսի
* 1921 — Օդաչու
* 1922 — Խորամանկ երեխա
* 1922 — Գյուղացի դարբին
* 1922 — Նվաճելով կնոջը
* 1923 — Կույր վազաակը
* 1923 — Մերին ֆիլմերից — էպիզոդիկ դեր
* 1926 — Կապույտ արծիվ
* 1926 — Կծանոթանամ արքայազնի հետ
* 1929 — Արևից վերև
* 1929 — Հետապնդում Եվրոպայով
* 1930 — Բլյուզի բարձր հասարակությունը
* 1930 — Պատկերացրեք ձեզ
* 1931 — Հիանալի
* 1932 — Բիզնես և հաճույք
* 1933 — Իմ թուլությունը
* 1934 — Խմիր մինչև վերջ
* 1934 — Փայլող աչքեր / Bright Eyes
* 1935 — Փոքրիկ գնդապետ
* 1935 — Փոքրիկ Ռեբելը
* 1936 — Կապիտան հունվար
* 1936 — Փոսիկներ
* 1936 — Կաշվե շքերթ
* 1938 — Կենտուկի
* 1939 — Սա ճիշտէ դուք սխալվում եք
* 1940 — Դուք կիմանաք
* 1942 — Մարոկոյի ճանապարհը
* 1944 — Փայլիր։ Լուսնի բերք
*1944 — Արքայադուստրը և ծովահենը
* 1945 — Սան Անտոնիո
* 1946 — Ժամանակ, Վայր և աղջիկ
* 1949 — Սա մեծ զգացում է
* 1949 — Ֆավորիտի պատմությունը
* 1950 — Թեյ երկուսի համար
* 1952 — Որտե՞ղ է Չարլին
* 1952 — Ապրիլը Փարիզում
* 1953 — Արծաթե լուսնի լույսի տակ
* 1953 — Ջեյ աղետ
* 1954 — Ռիչարդ թադավորը և խաչակիրները
* 1954 — Հրամանատարություն
* 1955 — Անցնել դժոխք
* 1956 —Աղջիկը, որին նա թողել էր 
* 1967 — Դե լավ, եկեք ապրենք մի քիչ

## Ծանոթագրություններ

Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկացի կինոռեժիսորներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Գեյնսվիլ

**Գեյնսվիլ** (), քաղաք Ամերիկայի Միացյալ Նահանգների Ֆլորիդա նահանգի Ալաչուա շրջանում։ Շնջանի ամենամեծ քաղաքն է և նրա վարչական կենտրոնը։

## Ժողովրդագրություն
Ըստ 2007 թվականի տվյալների՝ Գեյնսվիլի բնակչությունը կազմում է 114 375 մարդ։

## Պատմություն
Քաղաք ներկայիս տարածքի առաջին բնակիչները եղել են տիմուկուա հնդկացիները։ Հետո տարածքը բնակեցրել են իսպանացիները, որոնք զբաղվել են խոշոր եղջերավոր անասունների բուծմամբ։ Գեյնսվիլը հիմնադրվել է 1853 թվականին՝ որպես Ալաչուա շրջանի նոր վարչական կենտրոն։ 1869 թվականին ստացել է քաղաքի կարգավիճակ։

## Կլիմա

## Կրթություն
Գեյնսվիլում է գտնվում Ֆլորիդայի համալսարանը, որն աամենախոշորներից է ԱՄՆ-ում։

## Ծանոթագրություններ

## Գրականություն
* Hildreth, Charles H. and Merlin G. Cox. (1981) *History of Gainesville, Florida, 1854—1979.* Alachua County Historical Society. ISBN 0-9672788-4-8
* Rajtar, Steve. (2007) *A Guide to Historic Gainesville.* Charleston, South Carolina: History Press. ISBN 978-1-59629-217-8

## Արտաքին հղումներ
* City of Gainesville Պաշտոնականը կայքը
* Visit Gainesville Պաշտոնական զբոսաշրջության կայքը
* Gainesville Area Chamber of Commerce Պաշտոնական կայքը
* University of Florida Digital Collections including vast materials from and about Gainesville, FL

Կատեգորիա:1853 թվականին հիմնադրված բնակավայրեր
Կատեգորիա:ԱՄՆ-ի բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Ֆլորիդայի համալսարան
Կատեգորիա:Ֆլորիդայի քաղաքներ
Մատեան ողբերգության (5224, Գրիգոր Նարեկացի)

**Գրիգոր Նարեկացի, Մատեան ողբերգության** (5224), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5224 թվի տակ։ Ձեռագիրը գրվել է 13-րդ դարում Ստեփանոս, անանունք գրիչների կողմից։ Ստացողը եղել է Դավիթ քահանան։ Կազմողը եղել է Ավետիս երեցը (1634 թ.): Գրված է թղթի վրա, որը ունի 18x13 չափս։ Ձեռագիրը կազմված է 169 թերթից։ Գրված է միասյուն, բոլորգրով։ Ունի կիսախորան մանրանկարներ։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 33ա, 68բ, 80ա, 136ա և այլուր, կազմողի՝ 167ա, 167բ (1634 թ.):
## Բովանդակություն
* նաև՝ Վարք Սրապիոնի, Մարիամու Եգիպտացւոյ, Պեղիգեայ։
* Յովհաննու կրօնաւորի Պատմութիւն Բարագամու և Յովասափու։
## Ծանոթագրություններ

Կատեգորիա:Մատենադարանի ձեռագրեր
Ուիլյամ Սալիչե

**Ուիլամ Սալիչե** (, ), իտալացի գյուտարար։

## Կենսագրություն
1960-2007 թվականներին աշխատել է «Ferrero» ընկերությունում։

Լինելով Միքել Ֆեռերոյի ամենամտերիմ աշխատակիցներից մեկը՝ նա մասնակցել է հանրաճանաչ ընկերությունների արտադրանքի ստեղծմանը, օրինակ՝ Նուտելայի, Ֆեռերո Ռոշերի, «Pocket Coffee»-ի։ Նա առաջարկել է շոկոլադե ձվերի ներսում թաքցնել խաղալիք, «որպեսզի երեխաները կարողանան ամբողջ տարի տոնել Սուրբ Զատիկը»։ Նոր քաղցրավենիքը վաճառքի է հանվել 1974 թվականին և անմիջապես դարձել հայտնի։ 40 տարի շարունակ «Ferrero»-ն վաճառել է ավելի քան մեկ միլիարդ «կինդեր սյուրպրիզ» ձու։ Երբ նրան ստեղծող են անվանել, նա պատասխանել է. 

Մի անգամ Միքել Ֆեռերոն ասել է աշխատակիցներին. 

«Կինդեր սյուրպրիզի» հաջողությունը նա բացատրել է առօրյայում ներառված խաղի տարրերով և ծնողների  պահանջմունքներով, որպեսզի կարողանան բացման անհանգստության ժամանակ երեխային անակնկալ ստեղծելու հարցում օգնել և ժպիտ պարգևել։

2007 թվականին՝ թոշակի անցնելուց հետո, նա «Ferrero»-ից ստացել է 400 000 եվրո, որով Լոանոյում հիմնել է երիտասարդ տաղանդների օժանդակության ֆոնդ՝ «Գունավորիր քո կյանքը» ():

Մահացել է Պավիա քաղաքի հիվանդանոցում, որտեղ կաթվածից հետո ստանում էր բուժում։ Հուղարկավորությունը կայացել է 2016 թվականի դեկտեմբերի 31-ին Լոմբարդիա մարզի Կազեի Ջերոլա կոմունայում։

## Ծանոթագրություններ

## Արտաքին հղումներ
* 
* 
* 
* 

Կատեգորիա:Իտալացի գյուտարարներ
Կատեգորիա:Իտալացի գործարարներ
Կատեգորիա:Կաթվածից մահացածներ
Կատեգորիա:Ferrero
Գիրք բնազանցականաց (մեթաֆիզիկա) (5249, Արիստոտել)

**Գիրք բնազանցականաց (մեթաֆիզիկա)** (5249), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5249 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 12x17 չափս։ Ձեռագիրը կազմված է 115 թերթից։ Գրված է միասյուն, նոտգրով։ Կազմը՝ կաշեպատ տախտակ դրոշմազարդ, աստառը՝ վանդակազարդ կտավ։ Կնիք՝ 4ա, 109ա (Տեր Իսահակ), 4ա (Ամենափրկիչ Թոմա սուրբ)։ Թարգմանել է Ստ. Լեհացին։
## Բովանդակություն
* Նաև՝ Յաղագս թվական արհեստի (բազմապատկում)։
* Ստ. Լեհացւոյ Լուծմունք Մեթաֆիզիկային Արիստոտէլի (ի լուսանցս)։
* Ի բանից իմաստասիրաց։
## Ծանոթագրություններ

Կատեգորիա:Մատենադարանի ձեռագրեր
Ավետարան (5226)

**Ավետարան** (5226), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5226 թվի տակ։ Ձեռագիրը գրվել է 1511 թվականին Հովհանես քահանա գրիչի կողմից Աղթամարում։ Ստացողը եղել է Մղտուսի Յուսուֆը։ Գրված է թղթի վրա, որը ունի 16.5x11 չափս։ Ձեռագիրը կազմված է 227 թերթից։ Գրված է միասյուն, երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կարմիր, դրոշմազարդ կտավ։ Հիշատակարաններ գրչի՝ 116ա (հայատառ պարսկերեն), 117ա, 225ա (ձեռամբ Սարգիս գրչի), հետագայի՝ 82ա, 226ա (1608 թ․), 117բ (1869, 1906 թթ․):
## Ծանոթագրություններ

Կատեգորիա:Մատենադարանի ձեռագրեր
Guns for Hands

**Guns for Hands**, Twenty One Pilots ամերիկյան դուետի գրած և ձայնագրած երգ՝ «*Regional at Best»* երկրորդ ստուդիական ալբոմի համար։ Թողարկվել է որպես սինգլ միայն Ճապոնիայում։ Չնայած այն թողարկվել է «*Regional at Best»* ալբոմում, այդուհանդերձ երգը վերաձայնագրվեց և վերաթողարկվեց «Vessel» երրորդ ստուդիական ալբոմում։ Երգի երաժշտական տեսահոլովակի ռեժիսոր դարձավ Մարկ Էշլեմանը։ Երգը հասավ մինչև Japan Hot 100-ի 21-րդ հորիզոնական։

## Նախապատմություն
*Rock Sound*-ին տված հարցազրույցում Թայլեր Ջոզեֆը բացատրել է, որ «*Guns for Hands»*-ը ստեղծվել է խմբի և երիտասարդ երկրպագուների հանդիպումից հետո, որոնք քննարկեցին, թե ինչ էին զգում և թե ինչ էին մտածում ինքնասպանությունների մասին։ Թայլերը ասել է նաև, որ երգի շնորհիվ նա փորձել է երիտասարդներին հասցնել այն, որ նրանք բացասական էներգիան ուղղեն այլ բաների վրա, ոչ թե իրենց։

## Երաժշտական տեսահոլովակ
«*Guns for Hands»* երգի երաժշտական տեսահոլովակը նկարահանվել է մեծ սպիտակ սենյակում, դատարկ, բացառությամբ կատարողների և նրանց գործիքների։ Տեսահոլովակի սկզբում ցույց է տրվում երգի անունը՝ ճապոներեն ենթագրերի օգնությամբ։ Ջոզեֆը կապույտ վերնաշապիկ էր կրում, իսկ Դանը՝ կարմիր՝ ներկայացնելով խմբի լոգոտիպը։ Տեսահոլովակն սկսվում է նրանով, որ Ջոզեֆը դահուկորդի դիմակ է հագնում և մի դիմակ էլ տալիս է թմբկահար Ջոշ Դանին։ Նրանք սկսում են բուռն ելույթ ունենալ, որից հետո հանում են դիմակները։ Ջոզեֆը ուշադրություն է դարձնում նրան, որ իր բարձրախոսը չէր ձայնագրում և սկսում է թափահարել այն։

Մինչ երգի ռեփ մասի սկսվելը՝ երկու կատարողներն էլ դեմքերը փաթաթում են գունավոր կպչուն ժապավենով, որը նույնպես խորհրդանշում է նրանց լոգոտիպը։ Չնայած դրան վերջում նրանք հանում են իրենց դիմակները։

## Երգացանկ

## Ձայնագրման անդամներ
*Թայլեր Ջոզեֆ — վոկալ, դաշնամուր, ստեղնաշարային գործիքներ, ուկուլելե, բաս-կիթառ
*Ջոշ Դան — թմբուկների հավաքածու

## Հիթշքերթներ

## Ծանոթագրություններ

Կատեգորիա:2011 երգեր
Կատեգորիա:2012 սինգլներ
Կատեգորիա:Twenty One Pilots խմբի երգեր
Ահաբեկչություն Չեհբեհարում

**Ահաբեկչական գործողություն Չեհբեհարում** (), գործողություն, որը տեղի է ունեցել 2010 թվականի դեկտեմբերի 15-ին Իրանի Չեհբեհար քաղաքում։ Ահաբեկչության արդյունքում զոհվել է ամենաքիչը 39 մարդ։

## Իրադարձությունների ընթացք
Հարձակումն իրագործվել է ուխտավորների վրա Շախսեյ-վախսեյի օրը (շիաների մոտ այդ օրը 680 թվականին Քերբելայում սպանված Հուսեին իմամի հիշատակման օրն է)։ Զոհերի թվում կային նաև կանայք և երեխաներ։

Ահաբեկիչների թիվը եղել է երկու։ Նրանցից մեկը ձերբակալվել է։ Սուննի իսլամի հետևորդ Ջունդալլա ահաբեկչական խմբավորումը ստանձնել է պայթյունի պատասխանատվությունը։

## Սիստան ու Բելուջիստան
Սիստանն ու Բելուջիստանը համարվում է Իրանի ամենաաղքատ գավառներից մեկը։ Դրա տեղադրությունը նաև առանցքային դեր է խաղում թմրանյութերի միջազգային առևտրի երթուղում։

## Ծանոթագրություններ

Կատեգորիա:2010 սպանություններ
Կատեգորիա:Ահաբեկչական գործողություններ Իրանում
Ժողովածու (5228)

**Ժողովածու** (5228), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5228 թվի տակ։ Ձեռագիրը գրվել է 1364 թվականին Ալեքսան աբեղա գրիչի կողմից։ Ստացողը եղել է Ալեքսան աբեղան։ Գրված է թղթի վրա, որը ունի 16.5x11 չափս։ Ձեռագիրը կազմված է 228 թերթից։ Գրված է միասյուն, բոլորգրով։ Կազմը՝ կաշեպատ տախտակ դրոշմազարդ։ Հիշատակարաններ գրչի՝ 1ա, 11բ, 52ա, 55բ, 83բ, 151ա, 218ա և այլուր։

## Բովանդակություն
* Տօնապատճառ։ 
* Ճառք, Խրատք (Գր․ Աստուածաբան, Յովհ․ Ոսկեբերան, անանունք)։ 
* Պատմութիւն վերացման խաչին։
## Ծանոթագրություններ

Կատեգորիա:Մատենադարանի ձեռագրեր
Ժողովածու (5258)

**Ժողովածու** (5258), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5258 թվի տակ։ Ձեռագիր գրվել է 13-րդ դարում Անտոն, Գրիգոր, Սարգիս գրիչնների կողմից։ Գրված է թղթի վրա, որը ունի 16x12 չափս։ Ձեռագիրը կազմված է 269 թերթից։ Գրված է միասյուն, բոլորգրով։ Կազմը՝ կաշեպատ տախտակ դրոշմազարդ, աստառը՝ շերտազարդ մետաքս։ Հիշատակարան գրչի՝ 222ա։

## Բովանդակություն
* Յովհ. Կլեմաքսի Սանդուղք գիրք։
* Դանիելի Ռայիթեցւոյ Վարք Յովհ. Կլեմաքսի, Լուծմունք Կլեմաքս գրոց։

## Ծանոթագրություններ

Կատեգորիա:Մատենադարանի ձեռագրեր
Տիեզերական հարմարվողականության համախտանիշ

**Տիեզերական հարմարվողականության համախտանիշ** կամ **Տիեզերական հիվանդություն**, վիճակ, որի մեջ, տարբեր գնահատմամբ, լինում են տիեզերագնացների մեկ երրորդից մեկ երկրորդ մասը՝ անկշռության վիճակին հարմարվելու ժամանակ։ Ախտանիշներով վիճակը նման է ծովախտին․ ախորժակի անկում, գլխապտույտ, գլխացավ, թքարտադրության ուժեղացում, սրտխառնոց, երբմեն պատահում է փսխում, տարածական պատրանքներ։ Այս բոլոր ազդեցություններն սովորաբար անցնում են թռիչքի 3-6-րդ օրերից հետո։

## Պատճառներ
Այս խանգարման զարգացման պատճառներն են․
* Հավասարակշռության օրգանների անկշռության վիճակին հարմարեցման անհրաժեշտությունը։
* Մյուս զգայական համակարգերի հետ փոխգործունեության խանգարում։
* Օրգանիզմում արյան վերաբաշխում։

## Հետաքրքիր փաստեր
* Որոշ տիեզերագնացներ նմանտիպ վիճակում են լինում Երկիր վերադառնալու առաջին օրերին։
* Տհաճ զգացողությունները և ախտանիշները, կապված տիեզերական հարմարվողականության հետ, դասակարգվում են ըստ ծանրության։ Տիեզերագնացների 50%-ն զգում են միջին աստիճանի անհարմարություն (սրտխառնոց, գլխացավ, ապակողմնորոշում), մոտ 10%-ի մոտ լինում է ծանր ռեակցիա (փսխում, այլ ախտանիշներ, որոնք մարդուն հարմարվելու ընթացքում զրկում են նորմալ աշխատելու հնարավորությունից)։
* Անկշռության հանդեպ ռեակցիայի ԱՄՆ-ում գրանցված ամենածանր պատահարներից մեկը եղել է տիեզերագնաց (և ԱՄՆ սենտոր) Ջեյք Գարնի թռիչքը 1985 թվականին «Սթեյս Շաթթլ» ծրագրով։ Տիեզերագնաց-սենատորը այնքան վատ էր իրեն զգում, որ NASA-ի իր գործընկեր պրոֆեսիոնալ տիեզերագնացների (հայտնի կոմիքսում մի հումորային տեսարանից հետո) կենցաղ մտավ հարմարվելու ժամանակ վիճակի ծանրության կատակային չափման միավոր՝ մեկ գարն։ Տիեզերագնացների մեծ մասը այդ սանդղակի 0․1 գարն անհարմարավետություն են զգում։

## Ծանոթագրություններ

Կատեգորիա:Կառավարվող տիեզերագնացություն
Կատեգորիա:Նյարդային համակարգի հիվանդություններ
Կենդանիների աշխարհ (ֆիլմ)

***Կենդանիների աշխարհ***՝ 2018 թվականին թողարկված չինական արկածային ֆիլմ, որի ռեժիսորն ու սցենարիստն է Հան Յանը, իսկ դերասաններն են Մայքլ Դուգլասը, Լի Յիֆենգը, Զոու Դոնգյուն։ Էկրանավորվել է Նոբույուկի Ֆուկումոտոյի «Կայիջի» մանգայի (ճապոնական կոմիկ ստեղծագործություն) հիման վրա։ «*Կենդանիների աշխարհը*» ֆիլմը պրոդյուսավորվել է Շանջայ Ռույի, Շանջայ Պիտայայի և «*Enlight Pictures*»-ի համատեղ ջանքերով։ Առաջին անգամ ֆիլմը ցուցադրվել է 2018 թվականի հունիսի 29-ին Չինաստանում։ Նեթֆլիքսը պահպանել է ֆիլմի թվային բոլոր իրավունքներն ամբողջ աշխարհում։

## Դերասանական կազմ
* Լի Յիֆենգը՝ Ժենգ Քայսիի դերում
* Մայքլ Դուգլասը՝ Անդերսոնի դերում
* Զոու Դոնգյուն՝ Լու Քինգի դերում
* Քաո Բինգկունը՝ Լի Ջունի դերում
* Վանգ Գեն Մենգը՝ Քսիափոնգի դերում
* Սու Կեն՝ Ժենգ Ջինգկունի դերում
* Չի Ջիան՝ Անդոյի դերում
* Ժենգ Ջունյի
* Լի Յիջուանը՝ Ժենգի մայրիկի դերում

## Արտադրություն
Նկարահանումները սկսվել են 2017 թվականի փետրվարի 24-ին և ավարտվել նույն տարվա օգոստոսի 27-ին։ Ֆիլմի նկարահանումներն ընթացել են Պեկինում, Տյանցզինում և Հայկոուում։

## Սաունդթրեք

## Պրեմիերա
«*Կենդանիների աշխարհ*» ֆիլմի պրեմիերան եղել է Շանհայյան 21-րդ միջազգային կինոփառատոնի ժամանակ, այնուհետև ցուցադրվել 2018 թվականի հունիսի 29-ին։
Ֆիլմը ստացել է բազմաթիվ դրական արձագանքներ *Douban* սոցկայքը դրաման 10-ից գնահատել է 7,3 բալ։

## Տոմսարկղ
«Կենդանիների աշխարհ»-ն իր վարկանիշով գերազանցել է «Յուրայի դարաշրջանի աշխարհը 2» ֆիլմին և գլխավորել է չինական տոմսարկղերի ֆիլմերի ցանկը։
Ֆիլմը Չինաստանում վաստակել է 77.04 միլիոն դոլար, 79,122 դոլար Արաբական Միացյալ Էմիրություններում և Միացյալ Թագավորությունում 271,282 դոլար մյուս շրջաններում․ ամբողջ աշխարհում 76 միլիոն դոլար։

## Ծանոթագրություններ

## Արտաքին հղումներ
*  
* 

Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:Մանդարին լեզվով ֆիլմեր
Կատեգորիա:Չինական արկածային ֆիլմեր
Կատեգորիա:Չինական մարտաֆիլմեր
Կատեգորիա:Չինական ֆիլմեր
Կատեգորիա:Ֆիլմեր այբբենական կարգով
Ժողովածու (5229)

**Ժողովածու** (5229), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5229 թվի տակ։ Ձեռագիրը գրվել է 14-րդ դարում Վասիլ գրիչի կողմից։ Գրված է թղթի վրա, որը ունի 16.5x11 չափս։ Ձեռագիրը կազմված է 202 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ արծաթաթել նկարազարդ հյուսվածքեղեն։ Հիշատակարաններ գրչի՝ 3բ, 49բ, 137ա, 167բ և այլուր։
## Բովանդակություն
* Ի Հարանց վարուց։
* Աղօթք (Եփրեմ Ասորի, Անաստաս քահանա, Մատթէոս վարդապետ)։
* Բանք խրատու Պրոկղի։ 
* Ի Զ ճառէն Մեսրոպվայ վարդապետի։ 
* Խրատք Խիկարայ։
## Ծանոթագրություններ

Կատեգորիա:Մատենադարանի ձեռագրեր
Կենտրոնական Ասիայի ամերիկյան համալսարան

**Կենտրոնական Ասիայի ամերիկյան համալսարան** (ԿԱԱՀ, ), ազատ արվեստների համալսրանարան, որը գտնվում է Բիշքեկում։

## Պատմություն
Ղրղզա-ամերիկական դպրոցից անկախություն ձեռք բերելուց հետո, դարձել է «Ժուսուպ Բալասագընի անվան Ղրղզստանի ազգային համալսարանի» մասը (): 1997 թվականին Ղրղզստանի նախագահի հրամանով Ղրղզա-ամերիկյան դպրոցը վերակազմավորվել է «Ղրղզստանի ամերիկյան համալսարան»-ի կազմի մեջ (), սակայն չի գտնվել տնօրինության վերահսկողության տակ։

2002 թվականին Ղրղզստանի ամերիկյան համալսարանը վերանվանվել է որպես Կենտրոնական Ասիայի Ամերիկյան համալսարան ():

2016 թվականի ուսումնական տարվա սկզբից Կենտրոնական Ասիայի ամերիկյան համալսարան հրապարակել է «առցանց-МВА» ծրագիրը։

## Կամպուս
2015 թվականին հոկտեմբերի 31-ին տեղի ունեցավ Կենտրոնական Ասիայի Ամերիկյան համալսարանի նոր կամպուսի բացման միջոցառումը։ Նոր ճամբարը գտնվում է 12-րդ միկրոշրջանի և Ասավան շրջանի միջև։ Չորսհարկանի շենքը, որի մակերեսը կազմում է 16000 կմ²՝ կառուցվել է երեք հեկտար տարածքի վրա։ Շենքում կան կրթական, վարչական, սպորտային կոմպլեքսներ և հանրակացարան։ Բոլոր օբյեկտներում օգտագործվում են էկոլոգիապես մաքուր նութեր և տեխնոլոգիաներ։

## Ակադեմիական ծրագրեր
*Բակալավրի 14 ծրագրեր
*Մագիստրատուրայի 9 ծրագրեր

## Հետազոտական դեպարտամենտներ և կենտրոններ
*Հետազոտական ուսումնական հաստատություն Կենտրոնական Ասիայում, գիտնականների համաշխարհային ցանցը ինստիտուտի տրամադրության տակ է։ Նրանք կենտրոնանում են սոցիալական գիտությունների և Կենտրոնական Ասիայի տեղական մշակույթի ուսումնասիրմամբ։
*Տյան Շանսկիի վերլուծական կենտրոն, այն համարվում է նորարարական ոչ առևտրային կենտրոն, որը զբաղվում է այն հասարակական կազմակերպությունների հետաքրքրություններով, որոնք աշխատում են հետազոտության, մշտադիտարկման և վերլուծության վրա, ինչպես նաև, պետական մակարդակով զբաղվում է երկրի և Կենտրոնական Ասիայի հասարակության ընդունելի և արդյունավետ որոշումների իրականացումով։

## Մրցանակներ
«Դաստուկի» շքանշան՝ Ղրղզստանի Հանրապետության սոցիալ-տնտեսական, հոգևոր և ինտելեկտուալ ներուժի զարգացման մեջ հատուկ ներդրում ունենալու համար (օգոստոսի 30, 2017)։

## Ծանոթագրություններ

## Արտաքին հղումներ
* Официальный сайт

Կատեգորիա:Ասիայի բարձրագույն ուսումնական հաստատություններ
Բլանշ Լինքոլն

**Բլանշ Մեյերս Լամբերտ Լինքոլն** (, ), ամերիկացի քաղաքական գործիչ, ԱՄՆ Ներկայացուցիչների պալատի անդամ (1993-1997 թվականներ), սենատոր Արկանզասից (1999-2011 թվականներ)։ Ռեժիսոր Մերի Լամբերտի քույրը։ «Ինը և ավելի» գրքի հեղինակն է (2000 թվական), ԱՄՆ Սենատում կանանց մասին։ Գիրքը գրելու պահին Սենատում կար ինը կին, սակայն երբ այն 2001 թվակականին հրատարակվեց, թիվը հասավ 13-ի։

## Կենսագրություն
### Վաղ տարիներ
Բլանշ Լամբերտը ծնվել է ֆերմերների ընտանիքում, նրա ծնողները զբաղվել են բրնձի, ցորենի և բամբակի աճեցմամբ։

1978 թվականին, միջնակարգ դպրոցն ավարտելուց հետո, կարճ ժամանակով սովորել Ֆեյեթվիլլում (Վաշինգտոնի շրջան)՝ Արկանզասի համալսարանում։ Այնտեղ նա եղել է համալսարանական կանանց *Chi Omega* եղբայրության անդամ։ Ավելի ուշ նա տեղափոխվեց Վիրջինիայի Լինչբերգ քաղաքի Ռանդոլֆ Մակոնի կանանց քոլեջ։ 1982 թվականին Բլանշը բակալավրի աստիճան է ստացել կենսաբանության ոլորտում։

### Քաղաքական գործնեություն
մինի|Բլանշ Լինքոլնը Մոնտանայի սենատոր Մաքս Բակուսի հետ, մամուլի ասուլիսի ժամանակ (2006 թվական)
1982 թվականին տեղափոխվել է «Վաշինգտոն», որտեղ երկու տարի աշխատել է որպես կոնգրեսական Բիլ Ալեքսանդրի օգնական։ 1992 թվականին Լամբերտը վերադարձել է Արկանզաս և Դեմոկրատական կուսակցության ներկայացուցիչների պալատի փրայմերիզում հաղթել է նույն Բիլ Ալեքսանդրին։ Աշնանային ընտրություններում Բլանշը նահանգի 1-ին կրուգում հավաքել է ձայների 70%-ը, որից հետո դարձել է կոնգրեսմեն։ 1993 թվականին ամուսնացել է դոկտոր Սթիվ Լինքոլնի հետ։

Կոնգրեսում աշխատելով երկու ժամկետ՝ նա որոշել է չառաջադրվել երրորդ ժամկետի։

Բլանշը քաղաքականություն է վերադարձել 1998 թվականին, երբ Արկանզասի նահանգից դեմոկրատ սենատոր Դեյլ Բամպերսը՝ Բիլ Քլինթոնի մտերիմ ընկերը, որոշել է ավարտել իր քաղաքական կարիերան։ 1999 թվականի հունվարի 3-ին, 38 տարեկան հասակում, Լինքոլնը ստանձնեց Արկանզասի սենատորի պաշտոնը։ Բլանշը ուշադրություն է դարձրել աշխատող ընտանիքներին, վետերաններին, գյուղացիներին վերաբերող հարցերին։ 2009 թվականի նոյեմբերին դեմ է քվեարկել Գուանտանամոյից ԱՄՆ կալանավորների տեղափոխմանը։

## Ծանոթագրություններ

Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի քաղաքական գործիչներ
Պեկալոնգան

**Պեկալոնգան** (), քաղաք Ինդոնեզիայում, գտնվում է Կենտրոնական Ճավա նահանգում։ Քաղաքի տարածքը  անկախ վարչական միավոր է, որը ղեկավարում է քաղաքապետարանը։

## Աշխարհագրական դիրք
Քաղաքը գտնվում է Ճավա կղզու հյուսիսային մասում, Ճավայի ծովի ափին։ Գտնվում է ծովի մակարդակից 16 մետր բարձրության վրա։ Պեկալոնգանը գտնվում է գավառի վարչական կենտրոն Սեմարանգից 77 կմ արևմուտք։

## Վարչական բաժանում
Պեկալոնգանի  տարածքը բաժանված է չորս թաղամասերի (kecamatan), որոնք, իրենց հերթին, բաժանված են 47 գյուղական բնակավայրերի (kelurahan): Տարածքի ընդհանուր մակերեսը կազմում է 45,25 կմ²։
## Բնակչություն
Ըստ 2010 թվականի մարդահամարի տվյալների բնակչության թիվը կազմում է 274 839 մարդ ։

Քաղաքի բնակչության դինամիկան ըստ տարիների.

## Պատմություն
Քաղաքը հիշատակվում է XII դարից սկսած։ Սուն դինաստիայի շրջանում չինացի վաճառականներին քաղաքը հայտնի էր  «Pukalong» անունով։ Տեղական արտադրանքներ են՝ պղպեղը, հիլը, մեխակը և կարմիր սանդալան։

XVII դարում Պեկալոնգանը Մատարամ սուլթանության մասն էր կազմում և, իր բարենպաստ դիրքի շնորհիվ, դառնում է այս նահանգի ամենանշանակալի քաղաքներից մեկը։ XVIII դարում քաղաքը հայտնվում է  հոլանդական Dutch East India ընկերության հետաքրքրությունների շրջանում, իսկ 1753-ին Պեկալոնգանում կառուցվեց հոլանդական ամրոց։ XIX դարի 30-ական թվականներից  Պեկալոնգանը դարձել է տարածաշրջանի խոշորագույն շաքար արտադրողներից մեկը։

## Տնտեսություն
Պեկալոնգանն ունի ամենախոշոր ձկնորսական նավահանգիստը Ճավայում։ Բացի այդ, քաղաքը հայտնի է Բատիկի արվեստով։ Ձեռքով ներկված Բատիկ գործվածքները արտադրվում են ինչպես փոքր արհեստագործական արտադրողների, այնպես էլ համեմատաբար խոշոր ձեռնարկությունների կողմից։
## Ծանոթագրություններ



Կատեգորիա:Ինդոնեզիայի քաղաքներ
Կատեգորիա:1906 թվականին հիմնադրված բնակավայրեր
Գրանդ Ֆորքս (Հյուսիսային Դակոտա)

**Գրանդ Ֆորքս** (), Հյուսիսային Դակոտա նահանգի՝ բնակչության թվով երրորդ քաղաքը։ Գրանդ Ֆորքս շրջանի վարչական կենտրոնը։ Ըստ 2009 թվականի տվյալների՝ բնակչությունը կազմում է 51216 մարդ։

## Պատմություն և աշխարհագրություն
Քաղաքը գտնվում է Ռեդ Ռիվեր գետի արևմտյան ափին, որը կոչվում է նաև Հյուսիսային Ռեդ Ռիվեր։ Հիմնադրվել է 1870 թվականի հունիսի 15-ին՝ շոգենավի ղեկավար Ալեքսանդր Գրիգսի կողմից։ Անվանումը ստացել է այն պատճառով, որ գտնվում է Ռեդ Ռիվեր գետի Ռեդ Լեյք Ռիվեր թափվելու տարածքում։ Քաղաքը լուրջ վնասներ է ստացել 1997 թվականի Ռեդ Ռիվեր գետի վարարումի պատճառով։

Քաղաքում է գտնվում Հյուսիսային Դակոտայի համալսարանը։ Գրանդ Ֆորքսը հայտնի է նաև նրանով, որ նրա շրջակայքում են գտնվում Գրանդ Ֆորքս միջազգային օդանավակայանը և Գրանդ Ֆորքս ավիաբազան։

## Կլիմա

## Բնակչություն

## Սպորտ
2016 թվականի ապրիլին քաղաքում կայացել է հոկեյի պատանեկան առաջնությունը։

## Ծանոթագրություններ

## Արտաքին հղումներ
* Պաշտոնական կայքը 

Կատեգորիա:1870 թվականին հիմնադրված բնակավայրեր
Կատեգորիա:ԱՄՆ-ի բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Հյուսիսային Դակոտայի քաղաքներ
Մատենագրութիւնք (5232, Մատթէոս Ջուղայեցի)

**Ձեռագրի անվանումը** (5232), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5232 թվի տակ։ Ձեռագիրը գրվել է 1403 թվականին Թումա դպիր Թավրիզեցի գրիչի կողմից Մատրասա գյուղում (Շիրվան)։ Ստացողը եղել է Ստեփաննոս վարդապետը։ Գրված է թղթի վրա, որը ունի 15x12.5 չափս։ Ձեռագիրը կազմված է 251 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 248բ, ստացողի՝ 56ա, 249ա (1404 թ․), հետագայի՝ 249բ (1625 թ․), 251բ։
## Բովանդակություն
* Մեկնութիւն Վեցօրեից, հաւաքումն ի Ղուկասու գլխոյ, Մեկնութիւն Յովհաննու, Քարոզ վասն Յարութեան նաև՝ Յաղագս Աբգարու և առաքելոցն, որ եկին ի Հայս (ԺԷ դ.)։
## Ծանոթագրություններ

Կատեգորիա:Մատենադարանի ձեռագրեր
Զոյի (ֆիլմ)

**«Զոյի»** (), 2018 թվականին նկարահանված ռոմանտիկ, գիտաֆանտաստիկ կինոնկար։ Ռեժիսորը Դրեյք Դորիմուսն է, իսկ գլխավոր դերերը խաղացել են Յուեն Մաքգրեգորը և Լեա Սեյդուն։ ֆիլմի շնորհանդեսը տեղի է ունեցել 2018 թվականի ապրիլի 21-ին «Թրայբեքա» կինոփառատոնում։

## Սյուժե
Կոուլ՝ գիտնական, որը զբաղվում էր իդեալական ռոմանտիկ պարտյորների՝ (սինթետիկների) համադրականների ստեղծմամբ։ Սրանք անդրոիդի տարատեսակներ են, որոնք ստեղծվել են մարդկանց միայնությունից եւ անպատասխան սիրուց ազատելու նպատակով։ Զոյին Քոուլի գործընկերն էր, որը օգնում էր նրան ամենօրյա գործերում։ Նա փորձում է հարաբերություններ կառուցել նրա հետ, բայց երկար ժամանակ չի կասկածում, որ ինքն էլ է սինթետիկ։

## Դերերում

## Արձագանք
Ֆիլմը ցածր գնահատականների է արժանացել կինոքննադատների կողմից։ «Rotten Tomatoes» կայքում ֆիլմն ունի 33% դրական գրախոսություն (ընդհանուր՝ 24)՝ 4.4 / 10 միջին գնահատականով։ Իսկ «Metacritic» կայքում 10 գևախոսությունների հիման վրա հավաքել է 100-ից 39 միավոր։

## Ծանոթագրություններ

## Արտաքին հղումներ
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2018 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Մոնրեալում նկարահանված ֆիլմեր
Ժամանշիմ ազգային պարկ

**Ժամանշիմ ազգային պարկ** (), ազգային պարկ Բրազիլիայի Պարա նահանգում։

## Տեղագրություն
Ժամանշիմ ազգային պարկն ընդգրկում է Ամազոն խոնավ անտառի 859797 հա տարածքը։ Այն գտնվում է Ալտամիրա, Իտայտուբա և Տրայրան մունիցիպալիտետների որոշ մասերում՝ Պարա նահանգում։ Տրայրան ազգային անտառը սփռված է դեպի հյուսիս։

Պարկը հիմնականում տեղակայված է Ժամանշիմ-Շինգու ցածրավայրում՝ համեմատաբար հարթ տեղանքով՝ 100-200 մետր բարձրության վրա։ Հարավային Պարայի հարթավայրը ունի 200-300 մետր բարձրություն։ Արևմուտքում գտնվող Տապաժոշ հարթավայրի երկու փոքր տարածքները բաղկացած են բլուրներից՝ 100-400 մետր բարձրությամբ։ Պարկը պարունակում է Ժամանշիմ, Տոկանտինս ու Արուրի գետերի ենթաավազանները՝ Տապաժոշ ավազանի ներսում։ Այն նաև ներառում է Ռատաո և Իրիրի ավազանների շատ փոքր մասեր։ Տարեկան տեղումների քանակը 2228 մմ է։ Ջերմաստիճանը տատանվում է 24-ից մինչև 33&nbsp;°C, իսկ միջինը` 28&nbsp;°C է։

Բուսականությունը ներառում է բաց խոնավ անտառ՝ որթատունկերով ու արմավենու ծառերով, ինչպես նաև խիտ նախալեռնային խոնավ անտառ՝ երևացող ամպհովանիով և խիտ հեղեղվող խոնավ անտառ՝ միանման ամպհովանիով։ Ծառատեսակներն ունեն փայտանյութի բարձր արժեք, որոնք ենթակա են ինտենսիվ շահագործման և կարևոր են Ամազոնյան կենսաբազմազանության պահպանման համար։ Դրանք ներառում են այնպիսի տեսակներ, ինչպիսիք են՝ *Cedrela odorata*, *Manilkara huberi*, *Minquartia* և այլն։ Փայտանյութի այլ արժեք ունեցող տեսակներն են՝ *Aspidosperma carapanauba*, *Carapa guianensis* ու *Bertholletia excelsa*։

## Պահպանություն
Պարկը դասվում է Բնության պահպանության միջազգային միության II կատեգորիային (ազգային պարկ)։ Նպատակն է պահպանել բնական էկոհամակարգերը և տեսարժան վայրերը՝ նպաստելով գիտական հետազոտությունների զարգացմանը, կրթական գործունեության ու բնապահպանական մեկնաբանության բարելավմանը, ինչպես նաև ապահովել բացօթյա հանգիստ ու էկոտուրիզմ։ Այն ստեղծվել է 2006 թվականի փետրվարի 13-ի հրամանագրով և կառավարվում է Չիկո Մենդեսի Կենսաբազմազանության պահպանության ինստիտուտի կողմից (*ICMBio*)։ Պահպանությունն իրականացվում է «Ամազոնի շրջանի պահպանվող տարածքներ» ծրագրի աջակցությամբ։ Պաշտպանված տեսակներից են՝ յագուարը (*Panthera onca*) և հսկա ջրասամույրը (*Pteronura brasiliensis*)։

## Ծանոթագրություններ

## Աղբյուրներ
*
*
*
*

Կատեգորիա:2006 հիմնադրումներ Բրազիլիայում
Կատեգորիա:2006 հիմնադրված բնության հատուկ պահպանվող տարածքներ
Կատեգորիա:Բրազիլիայի ազգային պարկեր
Կատեգորիա:Կատեգորիա ԲՊՀՄ II
Սնդուկ (մուլտֆիլմ)

**«Սնդուկ»**, խորհրդային կարճամետրաժ երաժշտական մուլտֆիլմ, որը ստեղծել է 1985 թվականին ռեժիսոր Յուլիան Կալիշերը՝ գրող Յուրի Կովալի սցենարի հիման վրա, սեփական երգի հիման վրա։ Մուլտֆիլմում համադրված են տիկնիկային, նկարված, պլաստիլինային տարրեր, ինչպես նաև տեսանյութեր՝ կենդանի մարդկանց հետ։

## Սյուժե
Մուլտֆիլմը Իվանի մասին է, որը նստած էր սնդուկի ներսում, իսկ կողպեքի բանալին նրա սնդուկի մեջ էր։ Իվանը փոքրիկ անցքով նայում է դեպի դուրս, տեսնելով ինչ է տեղի ունենում այնտեղ։ Տարբեր կենդանիներ փորձում են բացել սնդուկը, բայց նրանց մոտ ոչինչ չի ստացվում։ Պարզվում է, որ սնդուկը հատակ չուներ։

## Նկարահանման խումբ

## Լրացուցիչ փաստեր
* Մուլտֆիլմը Յուրի Կովալի «Սնդուկը» բանաստեղծության երկրորդ էկրանավորումն է. 1982 թվականին Վահիդ Թալիմբովը նկարահանվել է «Սնդուկի գաղտնիքը» դիպլոմային մուլտֆիլմում։ Երգը կատարել է Օլեգ Անոֆրիևը։
* Մուլտֆիլմը դարձել է նաև Կալիշերի Կովալի համագործակցության երկրորդ փորձը. ավելի վաղ՝ 1985 թվականին Կովալի երգով նկարահանվեց «Երգ չղջիկների մասին» մուլտֆիլմը։

## Ծանոթագրություններ

Կատեգորիա:1986 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր այբբենական կարգով
Կատեգորիա:Ռուսերեն մուլտֆիլմեր
Արդեբիլի բժշկական համալսարան

**Արդեբիլի բժշկական համալսարան** (), պետական բարձրագույն ուսումնական հաստատություն, Իրանում բժշկական գիտությունների ուսումնական և գիտահետազոտական կենտրոն։ Տեղակայված է Արդեբիլ քաղաքում։

## Ընդհանուր տեղեկություններ
Արդեբիլի բժշկական համալսարանը իր պատմության հաշվարկը կատարում է 1980 թվականից որպես բժշկական դպրոց, որի հիման վրա 1993 թվականին ստեղծվել է բժշկական համալսարան։ 2016 թվականի դրությամբ համալսարանում սովորում է ավելին քան 1500 ուսանող։ Համալսարանի կառուցվածքը ներառում է 9 ֆակուլտետներ, 3 հետազոտական կենտրոններ, 10 համալսարանական հիվանդանոցներ, 10 բժշկական կենտրոններ, կենտրոնական և էլեկտրոնային գրադարաններ։ Ֆակուլտետներում և գիտահետազոտական կենտրոններում աշխատում են 690 պրոֆեսորներ և դասախոսներ։

Համալսարանը ղեկավարում է Արդեբիլ քաղաքի բոլոր պետական հիվանդանոցները։ Համալսարանը տեղակայված է գեղեցիկ Շորաբիլ լճի մոտ։

2013 թվականից համալսարանի մասնաշենքում գործում է դեղագործական դպրոց։

## Կրթական գործունեություն
2016 թվականի հունիսի դրությամբ համալսարանում ուսումնական հիմնական գործընթացն իրականացվում է 9 ֆակուլտետներում։

# Ինքնավար մասնաշենք
# Բուժական ֆակուլտետ
# Ստոմատոլոգիական ֆակուլտետ
# Դեղագործական ֆակուլտետ
# Հանրային առողջության ֆակուլտետ (Մեշկինշախրի մասնաճյուղ)
# Բժշկական գիտությունների Ֆակուլտետ (Խալխալի մասնաճյուղ)
# Բժշկասոցիալական փորձաքննական ֆակուլտետ
# Բժշկական գիտությունների ֆակուլտետ
# Մանկաբարձության և գինեկոլոգիայի ֆակուլտետ (Մուղանի մասնաճյուղ)

## Կրթական և բուժական աշխատանքներ
Արդեբիլի բժշկական համալսարանի կրթական և բուժական աշխատանքներն իրականացվում են 10 սեփական կլինիկաներում, ինչպես նաև օստանի Արդեբիլի բազմաթիվ խոշոր հիվանդանոցներում։

## Ծանոթագրություններ

Կատեգորիա:Իրանի համալսարաններ
Ժողովածու (5259)

**Ժողովածու** (5259), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5259 թվի տակ։ Ձեռագիրը գրվել է 14-րդ դարում։ Գրված է թղթի վրա, որը ունի 16x12 չափս։ Ձեռագիրը կազմված է 165 թերթից։ Գրված է երկսյուն, միասյունով։ Կազմը՝ կաշի։ Հիշատակարաններ հետագայի՝ 155բ, 156բ, 160բ (15-րդ դար), 123բ (1904 թ.) կնիք՝ պահպանակ Ա (Սարգիս վարդապետ)։
## Բովանդակություն
* Ի մեկնութենեն Երգոց երգոյն Գր. Նարեկացւոյ։ 
* Վարդ. Արևելցւոյ Մեկնութիւն Երգոց երգոյն։
* Հարցումն առ Սարկաւագ վարդապետ։
* Յոհանու քահանայի Յաղագս չորից առաքինութեանց։
* Կարգաւորութիւն ուղղափառ Հաւատոյ Հայաստանեայց եկեղեցւոյ։
* Վկայութիւնք վասն ծննդեանն Քրիստոսի։
* Խրատ վասն քահանայից։
* Յաղագս Վեցօրէից։
* Խրատք վասն աղօթից, ողորմութեան, սիրոյ։
## Ծանոթագրություններ

Կատեգորիա:Մատենադարանի ձեռագրեր
Ջոն Հիքենլուպեր

**Ջոն Ռայթ Հիքենլուպեր** (; ), ամերիկյան քաղաքագետ, ԱՄՆ դեմոկրատական կուսակցության ներկայացուցիչ։ 2003-2011 թվականներին Դենվերի քաղաքապետ։ Կոլորադո նահանգի 42-րդ նահանգապետ (2011-2019)։

## Կենսագրություն
### Վաղ տարիներ, կրթություն և կարիերա
Հիքենլուպերը ծնվել է Փենսիլվանիա նահանգում, Ֆիլադելֆիայի մերձակայքում գտնվող Նարլբերտ քաղաքում։ Հայրը շուտ է մահացել և Հիքենլերուպերին մեծացրել է մայրը։ 1974 թվականին ստացել է անգլերենի բակալավրի աստիճան, իսկ 1980 թվականին՝ Ուեսլեյան համալսարանում երկրաբանության մագիստրոսի կոչում։

2003 թվականի հուլիսին քաղաքապետ ընտրվելուց առաջ Հիկենուպերերը զբաղվում էր երկրաբանությամբ։ 1980-ականների վերջին նրան էին պատկանում պատմական Դենվեր Լոդոյի տարածքում գտնվող մի քանի ռեստորաններ և հանդիսանում էր Wynkoop Brewing ընկերության հիմնադիրներից մեկը։

### Քաղաքական կարիերա
2003 թվականին Հիքենլուպերը ընտրվել է Դենվերի քաղաքապետ։ 2007 թվականի մայիսին վերընտրվել է երկրորդ ժամկետով՝ հավաքելով ձայների 87%-ը։ 2005 թվականին Time ամսագրի կողմից ընդգրկվել է ԱՄՆ խոշոր քաղաքների հինգ լավագույն քաղաքապետերի շարքում։ Հիքենլուպերը անդամակցում էր 2006 թվականին ստեղծված «Զենքի ապօրինի շրջանառության դեմ քաղաքապետերը» կազմակերպությանը, որը նախագահում էին Նյու Յորքի քաղաքապետ Մայքլ Բլումբերգը և Բոստոնի քաղաքապետ Թոմաս Մենինոն։ Հիքենլուպերը որպես քաղաքապետ պաշտոնաթող է եղել հունվարի 11-ին, երեկոյան ժամը 8-ին՝ Կոլորադոյի նահանգապետի պաշտոնը ստանձնելուց մեկ ժամ առաջ։

Հիքենլուպերը 2006 թվականի նոյեմբերին Կոլորադոյի նահանգապետի հավանական թեկնածուն էր։ Այնուամենայնիվ, 2006 թվականի փետրվարի 6-ին պաշտոնապես հայտարարել է, որ չի առաջադրվելու և աջակցել է նախկին շրջանի դատախազ Դենվեր Բիլ Ռիտերին, որն էլ ընտրվել է։

Հիքենլուպերը հաստատել է նահանգապետ ընտրվելու իր մտադրությունը նահանգապետ Ռիտերի 2010 թվականի հունվարի 6-ին հրաժարական տալու մասին հայտարարությունից հետո։ 2010 թվականի նոյեմբերի 2-ին կայացած ընդհանուր ընտրություններում Հիքենլուպերը հաղթել է ձայների 51,01%-ով։ Նրա մրցակիցները՝ Սահմանադրական կուսակցության ներկայացուցիչ Թոմ Թանկրեդոն և հանրապետական Դեն Մաեսը ստացել են համապատասխանաբար ձայների 36,43% և 11,13%։

### Անձնական կյանք
Ջոն Հիքենլուպերն ամուսնացած է գրող Հելեն Թորպի հետ։ Նրանք ունեն որդի՝ Թեդին։ Philadelphia Inquirer-ին տված հարցազրույցում Հիքլենլուպերն ասել է, որ ինքն ու կինը մասնակցում են Քվակերների հանդիպումներին։

Հիքենլուպերը հայտնվում է Կուրտ Վոնեգութի «Ժամանակացնցում» վեպում։

## Ծանոթագրություններ

## Արտաքին հղումներ
* Governor John Hickenlooper *official government site*
* Hickenlooper for Governor *official campaign site*
* Profile at CityMayors.com
* 
* 
* 
* 
* 
* 
* 

Կատեգորիա:20-րդ դարի ամերիկացի գործարարներ
Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ամերիկացի քաղաքագետներ
T-killah

**Ալեքսանդր Իվանովիչ Տարասով** (, ) (հայտնի է T-Killah և Taras կեղծանուններով), ռուսական հիփ հոփեր, ռեփեր և R&B կատարող։

## Կենսագրություն
Ալեքսանդրը ծնվել է Մոսկվայում 1989 թվականի ապրիլի 30-ին։ Ծնողները Իվան Տարասովը և Ելենա Տարասովան են։

1980-ականներին հայրը գլխավորել է «ԶԻԼ» գործարանը, իսկ հետագայում զբաղվել՝ շինարարական բիզնեսով։

Մասնակցել է «Դաժան խաղեր» շոուի 3-րդ եթերաշրջանին։ Ամուսնացած է Մարիա Բելովայի հետ։

## Պատահար
* 2013 թվականի հոկտեմբերին T-killah-ը, իր փիառ մենեջերի հետ միասին, ծեծի է ենթարկել Ալեքսանդր Տարասովին։ Դեպքը տեղի է ունեցել Պրեսենսկո առափնյակի վրա գտնվող «Աֆիմոլ» առևտրային կենտրոնի կինոթատրոնում։ Կոնֆլիկտի պատճառն էր հանդիսացել կինոդահլիճում երգչի խմբի սխալ զբաղեցրած տեղերը։

## Սկավառակագրություն
* 2013 թվական՝ «Boom»
* 2015 թվական՝ «Головоломки»
* 2016 թվական՝ «Напиток»

## Տեսահոլովակներ

* 01. До дна (Хозяин) (2009 թվական)
* 02. Забираю (2009 թվական)
* 03. Радио (2010 թվական)
* 04. Над землей (2010 թվական)
* 05. Задай вопрос (2010 թվական)
* 06. Не забывай (2011 թվական)
* 07. Катя на Бугатти (2011 թվական)
* 08. Вернись (2011 թվական)
* 09. Провокация (2012 թվական)
* 10. Mirror Mirror / Мира мало (2012 թվական)
* 11. Boom Boom (2012 թվական)
* 12. Я буду рядом / Shot (2013 թվական)

* 13. Головоломки (2013 թվական)
* 14. Привет как дела (2014 թվական)
* 15. Невидимая (2015 թվական)
* 16. Alcoholic (2015 թվական)
* 17. Я буду помнить (2015 թվական)
* 18. Этажи (2015 թվական)
* 19. Это нормально (2015 թվական)
* 20. Доброе утро (2016 թվական)
* 21. Обезьяны (2016 թվական)
* 22. Каблук (2016 թվական)
* 23. Вася в разносе (2016 թվական)
* 24. Копилка (2016 թվական)

* 25. Интро (2016 թվական)
* 26. Папа (2017 թվական)
* 27. Ноги молодцы (2017 թվական)
* 28. Горим горим (2017 թվական)
* 29. Барабан (2017 թվական)
* 30. До Талого (2017 թվական)
* 31. Рисковать (2018 թվական)
* 32. Ты нежная (2018 թվական)
* 33. Тату Россия (2018 թվական)
* 34. Лей в баре лей (2018 թվական)
* 35. Лютые морозы (2019 թվական)
* 36. В моём авто (2019 թվական)
* 37. Рестарт (2019 թվական)
* 38. Миллионы (2019 թվական)
* 39. Сухое Белое (2019 թվական)

## Ծանոթագրություններ

## Արտաքին հղումներ
* T-killah-ի պաշտոնական կայք 

Կատեգորիա:Բեմական կեղծանուններ
Կատեգորիա:Ռուս երգիչներ
Կատեգորիա:Ռուս ռեփերներ
Կատեգորիա:Ռուս փոփ երաժիշտներ
Գրենոբլ 1 համալսարան

**Ժոզեֆ Ֆուրիեի համալսարան** (նախկինում **Գրենբոլ 1 համալսարան**), տեխնոլոգիական և բժշկական համալսարան, որը պատկանում է Ֆրանսիայի Գրենոբլի ակադեմիային։ Հիմնադրվել է 1971 թվականին։ Համալսարանն անվանակոչվել է ֆրանսիացի մաթեմատիկոս և ֆիզիկոս Ժոզեֆ Ֆուրիեի պատվին։ 2010 թվականին աշխարհի համալսարանների ակադեմիական վարկանիշում համալսարանը գտնվել է 151-200 տեղերի տիրույթում կամ ազգային վարկանիշի 6-7-րդ տեղում, 2014 թվականին՝ համաշխարհային վարկանիշի 100-150-րդ տեղերի միջակայքում։

2015 թվականի սեպտեմբերի 11-ին ստորագրվել է Գրենոբլ Ալպ համալսարանի կազմում 2016 թվականի հունվարի 1-ից Գրենոբլի երեք համալսարանների միավորման մասին դեկրետը (բարձրագույն օրգանի որոշում՝ օրենքի ուժ ունեցող)։

## Պատմություն
Համալսարանի պատմությունն սկսվում է 1339 թվականին Գրենոբլի համալսարանի բացմամբ, որը բաղկացել է չորս ֆակուլտետներից՝ բժշկություն, իրավունք, քաղաքացիական իրավունք և բանասիրություն։ 1811 թվականին ֆրանսիացի գիտնական Ժոզեֆ Ֆուրիեն Գրենոբլի համալսարանում բացել է  ճշգրիտ գիտությունների ֆակուլտետը։ 1841 թվականին բացվել է բժշկության և դեղագործության նախապատրաստական դպրոց։ 1968 թվականի մայիսյան խռովությունների հետևանքով Գրենոբլի համալսարանը լուծարվել է երեք բարձրագույն մասնագիտացված համալսարանների՝ Գրենոբլ 1, Գրենոբլ 2 և Գրենոբլ 3։ Գրենոբլ 1 համալսարանը համարվել է Գրենոբլ համալսարանի բժշկության, դեղագործության և ճշգրիտ գիտությունների ֆակուլտետների ժառանգը։ 1987 թվականին համալսարանը ստացել է Ժոզեֆ Ֆուրիեի անունը՝ ի պատիվ ֆրանսիացի հայտնի գիտնականի։

## Կառուցվածք
Համալսարանի կազմում կա 11 ֆակուլտետ, տեխնոլոգիայի համալսարանական ինստիտուտ, ինժեներների դպրոց, Վալանսի համալսարանի մասնաճյուղը, պրոֆեսորների և դոկտորական դպրոցի քոլեջի նախապատրաստության համալսարանական ինստիտուտ, որը հարակից է Գրենոբլում տեղակայված ուսուցման և հետազոտական դոկտորական դպրոցներին։

### Ֆակուլտետներ
* Ֆիզիկական կուլտուրայի և սպորտի ֆակուլտետ 
* Կենսաբանության ֆակուլտետ
* Քիմիայի ֆակուլտետ
* Մեխանիկայի ֆակուլտետ
* Ֆիզիկայի ֆակուլտետ
* Մաթեմատիկայի ֆակուլտետ
* Ինֆորմատիկա և կիրառական մաթեմատիկայի ֆակուլտետ
* Բժշկության ֆակուլտետ 
* Դեղագործության ֆակուլտետ
* Տիեզերական գիտությունների աստղադիտարան

## Տես նաև
* Կրթությունը Ֆրանսիայում
* Գրենոբլի համալսարան

## Ծանոթագրություններ

## Արտաքին հղումներ
* Համալսարանի կայք 

Կատեգորիա:Գրենոբլ
Կատեգորիա:Ֆրանսիայի համալսարաններ
Եգիպտա-ռուսական համալսարան

**Եգիպտա-ռուսական համալսարան** (կրճատ`ԵՌՀ, ), առաջին ռուսական համալսարանը Մերձավոր Արևելքում, որը հիմնադրվել է 2006 թվականին և գտնվում է Բադր Սիթի քաղաքում՝ Կահիրեից 45 կմ հեռավորության վրա։ Համալսարանը եղել է մասնավոր ուսումնական հաստատություն։

## Պատմություն
Համալսարանը ստեղծվել է մի խումբ եգիպտացի ներդրողների նախաձեռնությամբ, որոնց դերում հանդես են եկել ոչ թե գործարարները, այլ գիտնականները։ Դրա ստեղծման մասին պայմանավորվածությունը ձեռք է բերվել 2005 թվականի ապրիլին, երբ Ռուսաստանի նախագահ Վլադիմիր Պուտինը այցելել է Կահիրե։ Ձեռք բերված պայմանավորվածությունների համաձայն, 2005 թվականի  մայիսի 23-25-ը Եգիպտոս է այցելել Ռուսաստանի կրթության և գիտության նախարար Անդրեյ Ֆուրսենկոն։

2006 թվականի հուլիսի 15-ին, ԵՌՀ-ի հիմնադրման մասին հրամանագիրը ստորագրել Է Եգիպտոսի նախագահ Հոսնի Մուբարաքը, նույն թվականին անցկացվել է ուսանողների առաջին ընդունելությունը։ Նախագծի իրականացումը տեղի է ունեցել Ռուսաստանի կրթության և գիտության Նախարարության և Եգիպտոսում ՌԴ դեսպանատան օգնությամբ և մասնակցությամբ։ Համալսարանի ուսումնական ծրագրերը՝ Ռուսաստանի մի շարք համալսարանների հետ ակադեմիական և գիտական համագործակցության արդյունք են։ ԵՌՀ-ի ուսումնական պլանը հավատարմագրված է եգիպտական համալսարանների Բարձրագույն խորհրդի կողմից։

Համալսարանի ուսանողներն ու ասպիրանտները պարբերաբար մասնակցում են Ռուսաց լեզվի օրվա տոնակատարությանը։

thumb|center|800 px|Եգիպտա-ռուսական համալսարան

## Կառուցվածք
### Ֆակուլտետներ
* ինժեներական,
* դեղաբանական,
* ստոմատոլոգիական (Պատրաստվում է բացմանը)։

Ուսումնական գործընթացները տեղի են ունենում անգլերեն լեզվով։ Միևնույն ժամանակ, բոլոր ֆակուլտետների ուսանողները պարտադիր կերպով ուսումնասիրում են ռուսաց լեզուն, ինչպես նաև ամենամյա պրակտիկա են անցնում Ռուսաստանի ուսումնական հաստատություններում։ Համալսարանի դասախոսների թվում կան նաև Ռուսաստանից մի քանի մասնագետներ։

## Գործընկեր համալսարաններ
### Ռուսաստան
* Մոսկվայի էներգետիկայի ինստիտուտ
* Մ․ Տ․Կալաշնիկովի անվան Իժեվսկ պետական տեխնիկական համալսարան 
* Մոսկվայի ժողովուրդների բարեկամության համալսարան
* Տոմսկի պոլիտեխնիկական համալսարան
* Ռուսաստանի պետական հումանիտար համալսարան
* Մագնիտոգորսկի պետական տեխնիկական համալսարան

## Ծանոթագրություններ

## Արտաքին հղումներ
* ERU
*  EGYPT: RUSSIAN UNIVERSITY ESTABLISHED IN BADAR CITY // encyclopedia.com
* Egyptian Russian University (ERU) // university-directory.eu - Catyalog entry
* RUSSIAN UNIVERSITY IN EGYPT TO OPEN ON OCTOBER 1  // ghana.mid.ru
* Студенты египетско-российского университета в ИЖГТУ // Удмуртская Правда № 85, 07.08.2009 
* Egyptian-Russian University to train nuclear power engineers // Минатом, 2008
Ալիբի (ֆիլմ, 1929)

**«Ալիբի»** (),  սև-սպիտակ գեղարվեստական կինոնկար, ռեժիսոր Ռոլանդ Ուեսթի քրեական թրիլերը, որը թողարկվել է 1929 թվականին։ Ֆիլմում նկարահանվել են Չեսթեր Մորիսը և Մեյ Բուշը։ Բրոդվեյի «Ոստիկանի մական» (1927) բեմադրության էկրանավորումն է։

Ֆիլմն առաջադրվել է «Օսկար» մրցանակի երեք անվանակարգերում՝  «Լավագույն ֆիլմ», «Լավագույն դերասան» (Չեսթեր Մորիս) և «Բեմադրող նկարչի լավագույն աշխատանք» (Ուիլյամ Քեմերոն Մենզիս)։

## Սյուժե
Գանգստեր Չիկ Ուիլյամսը (Չեսթեր Մորիս), որը նոր է բանտից ազատվել, հավաքում է իր խմբավորման հին կազմը։ Նա դառնում է գլխավոր կասկածյալը, երբ կողոպուտի ընթացքում նրա հանցախումբն սպանում է ոստիկանին։ Ալիբիի ապահովման համար Ուիլյամսն օգտագործում է ոստիկանի դստերը՝  Ջոանին (Էլեոնոր Գրիֆիթ)։ Ոստիկանության կապիտան Բեք Բեչմենը (Հարրի Ստաբս) որը սիրահարված է Ջոնանին, նրա հոր հետ միասին (Պեռնել Պրետ) փորձում են Ուիլյամսին դուրս բերել ջրի երես։ Դա անելու համար նրանք օգտագործում են գործիքների բազմազան զինանոց, ներառյալ՝ դիմակավորված աշխատանքը

## Դերերում

## Գրաքննություն
Հրապարակումից անմիջապես հետո՝ 1929 թվականին, ոստիկանության պետի (քաղաքային շերիֆի) ցուցմամբ Չիկագոյում արգելվել է ֆիլմի ցուցադրությունը հետևյալ հիմնավորմամբ. «Ոստիկանական գործողությունները կինոյում ցուցադրվում են որպես կոպիտ և վանող՝ հրահրելով հասարակության մեջ ոստիկանի բացասական կերպարի ձևավորումը։ Ոստիկանի և գործակալի կողոպուտի և սպանության տեսարանները հակաբարոյական են, հանցավոր և անբարո, նույնը վերաբերում է նաև դաժան հարցաքննության տեսարաններին և այն գաղափարին, որ հանցագործները կարող են օգտագործել ոստիկանի դստերն իրենց սեփական ալիբին ապահովելու համար։Տեղայնացնողներն անմիջապես բողոքարկել են այդ որոշումը Կուկ շրջանի դատարանում, և դատավոր Գարրի Ֆիշերը ֆիլմը դիտելուց հետո չեղարկել է Վերաքննիչի արգելքը։ Դրանից հետո Չիկագոյի գրաքննության հանձնաժողովը հայցադիմում է ներկայացրել Իլինոյսի Գերագույն դատարան, որը բեկանել է շրջանի դատավորի որոշումը։ Ֆիլմը երկար ժամանակ արգելված էր ցուցադրել Իլինոյս նահանգում։

## Ծանոթագրություններ

## Արտաքին հղումներ
* 
* 

Կատեգորիա:1920-ականների ամերիկյան ֆիլմեր
Կատեգորիա:1929 ֆիլմեր
Կատեգորիա:United Artists ֆիլմեր
Կատեգորիա:Ամերիկյան դետեկտիվ ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Ամերիկյան քրեական ֆիլմեր
Կատեգորիա:Անգլերեն ֆիլմեր
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:Ֆիլմեր ոստիկանների մասին
Կատեգորիա:1920-ականների անգլերեն ֆիլմեր
Ավետարան (5236)

**Ավետարան** (5236), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5236 թվի տակ։ Ձեռագիրը գրվել է 1654-1655 թվականներին Բարսեղ քահանա գրիչի կողմից Նոր Ջուղայում։ Ծաղկող՝ Աստվածատուր դպիր։ Ստացողը եղել է Ավետիս քահանան։ Գրված է թղթի վրա, որը ունի 16.5x11 չափս։ Ձեռագիրը կազմված է 395 թերթից։ Գրված է երկսյուն, բոլորգրով։ Ունի տերունական 11, խորան 4, կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ շերտազարդ մետաքս։ Հիշատակարաններ գրչի՝ 18ա, 392բ, 393բ (գաղտնագրով), ստացողի՝ 393բ, հետագայի՝ 5ա (1726 թ.), 392բ (1906 թ.):
## Ծանոթագրություններ

Կատեգորիա:Մատենադարանի ձեռագրեր
Լուծմունք երգոց երգոյն (5266, Գրիգոր Նարեկացի)

**Լուծմունք երգոց երգոյն** (5266), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5266 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 17x11 չափս։ Ձեռագիրը կազմված է 176 թերթից։ Գրված է միասյուն, բոլորգրով։ Կազմը՝ կաշեպատ տախտակ դրոշմազարդ, աստառը՝ թուղթ տպագիր, շարակնոց։ Հիշատակարաններ հետագայի՝ 4բ (1733 թ.), 6ա (19-րդ դար), կնիք՝ 7ա (1721 թ. Նիկողոս վարդապետ), 7ա, 18բ (Տեր Զաքարա)։
## Բովանդակություն
* Նաև՝ Օրհնութիւն (1733 թ. նոտգիր, գրիչ՝ Սահակ երէց)
## Ծանոթագրություններ

Կատեգորիա:Մատենադարանի ձեռագրեր